એશિયન ગેમ્સમાં ભારતના શાનદાર પ્રદર્શનના સમાચારો ઘણા છવાયા. પરંતુ હવે ખેલાડીઓની સાચી સ્થિતિ અને લાચારી ધીમે ધીમે સામે આવી રહી છે. દેશના નેતા ખેલાડીઓના સંઘર્ષ દરમિયાન મદદ માટે આગળ નથી આવતા પરંતુ જીત બાદ ઈનામોનો વરસાદ કરે છે. દેશમાં ખેલ પ્રત્યે કેવુ વલણ છે તે તો જગ જાહેર છે. દેશમાં અમુક રમતના ખેલાડીઓને બાદ કરતા અન્ય રમતના ખેલાડીઓની ગરીબ પરિસ્થિતિનું વધુ એક ઉદાહરણ સામે આવ્યુ છે. એશિયન ગેમ્સમાં સેપક ટકરામાં પહેલી વાર મેડલ અપાવનાર ખેલાડી ઘરે પાછો આવીને પોતાની ચા ની દુકાન પર કામ કરવા લાગ્યો છે.